ddrg/super_eurlex huggingface dataset:
2002/591/EY: Komission päätös, tehty 11 päivänä heinäkuuta 2002, audiovisuaalialan ja sen lähialojen teollisuutta ja markkinoita koskevien yhteisön tilastotietojen perusrakenteesta annetun neuvoston päätöksen 1999/297/EY täytäntöönpanosta (ETA:n kannalta merkityksellinen teksti) (tiedoksiannettu numerolla K(2002) 2580)



Virallinen lehti nro L 192 , 20/07/2002 s. 0054 - 0056



Komission päätös, tehty 11 päivänä heinäkuuta 2002, audiovisuaalialan ja sen lähialojen teollisuutta ja markkinoita koskevien yhteisön tilastotietojen perusrakenteesta annetun neuvoston päätöksen 1999/297/EY täytäntöönpanosta (tiedoksiannettu numerolla K(2002) 2580) (ETA:n kannalta merkityksellinen teksti) (2002/591/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon audiovisuaalialan ja sen lähialojen teollisuutta ja markkinoita koskevien yhteisön tilastotietojen perusrakenteesta 26 päivänä huhtikuuta 1999 annetun neuvoston päätöksen 1999/297/EY(1) ja erityisesti sen 2 ja 3 artiklan, sekä katsoo seuraavaa: (1) Päätöksessä 1999/297/EY määriteltiin erityiset tilastotoimenpiteet, jotka ovat tarpeen audiovisuaalialan ja sen lähialojen teollisuutta ja markkinoita koskevien yhteisön tilastotietojen perusrakenteen käyttöönottamiseksi. (2) Komission päätöksellä 1999/841/EY(2) vahvistettiin ensimmäiset 14 toimenpidettä erityisten tilastotoimenpiteiden toteuttamiseksi. (3) Lisää toimenpiteitä on vahvistettava erityisten tilastotoimenpiteiden toteuttamiseksi. (4) Tässä päätöksessä tarkoitetut toimenpiteet ovat tilasto-ohjelmakomitean lausunnon mukaisia, ON TEHNYT TÄMÄN PÄÄTÖKSEN: 1 artikla Päätöksen 1999/297/EY 2 artiklassa tarkoitettujen erityisten tilastotoimenpiteiden toteuttamiseen tarkoitetut toimenpiteet täsmennetään tämän päätöksen liitteessä. 2 artikla Tämä päätös on osoitettu kaikille jäsenvaltioille. Tehty Brysselissä 11 päivänä heinäkuuta 2002. Komission puolesta Pedro Solbes Mira Komission jäsen (1) EYVL L 117, 5.5.1999, s. 39. (2) EYVL L 326, 18.12.1999, s. 65. LIITE A Kansallisten viranomaisten tehtävät >TAULUKON PAIKKA> B Eurostatin tehtävät >TAULUKON PAIKKA>
2002/653/EY: Neuvoston päätös, tehty 12 päivänä heinäkuuta 2002, Euroopan yhteisöjen tuomioistuimen perussäännöstä tehdyn pöytäkirjan muuttamisesta



Virallinen lehti nro L 218 , 13/08/2002 s. 0001 - 0001



Neuvoston päätös, tehty 12 päivänä heinäkuuta 2002, Euroopan yhteisöjen tuomioistuimen perussäännöstä tehdyn pöytäkirjan muuttamisesta (2002/653/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 245 artiklan toisen kohdan, ottaa huomioon yhteisöjen tuomioistuimen 17 päivänä lokakuuta 2001 esittämän pyynnön, ottaa huomioon komission lausunnon(1), ottaa huomioon Euroopan parlamentin lausunnon(2), sekä katsoo seuraavaa: Olisi annettava määräykset kolmansien valtioiden osallistumisesta ennakkoratkaisumenettelyyn yhteisöjen tuomioistuimessa niissä tilanteissa, että tiettyä alaa koskevassa neuvoston ja yhden tai useamman kolmannen valtion välillä tehdyssä sopimuksessa määrätään, että näillä kolmansilla valtioilla on oikeus esittää kirjelmiä tai kirjallisia huomautuksia, silloin kun jonkin jäsenvaltion tuomioistuin esittää yhteisöjen tuomioistuimelle kyseisen sopimuksen soveltamisalaan kuuluvan ennakkoratkaisukysymyksen, ON PÄÄTTÄNYT SEURAAVAA: 1 artikla Euroopan yhteisöjen tuomioistuimen perussäännöstä tehdyn pöytäkirjan 20 artiklaan lisätään kohta seuraavasti: "Jos tiettyä alaa koskevassa neuvoston ja yhden tai useamman kolmannen valtion välillä tehdyssä sopimuksessa määrätään, että kolmansilla valtioilla on oikeus esittää kirjelmiä tai kirjallisia huomautuksia siinä tapauksessa, että jonkin jäsenvaltion tuomioistuin esittää yhteisöjen tuomioistuimelle kyseisen sopimuksen soveltamisalaan kuuluvan ennakkoratkaisukysymyksen, kansallisen tuomioistuimen päätös, joka sisältää tällaisen kysymyksen, annetaan tiedoksi myös asianomaisille kolmansille valtioille, jotka voivat toimittaa yhteisöjen tuomioistuimeen kirjelmiä tai kirjallisia huomautuksia kahden kuukauden kuluessa tästä tiedoksiannosta." 2 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Tehty Brysselissä 12 päivänä heinäkuuta 2002. Neuvoston puolesta Puheenjohtaja T. Pedersen (1) Lausunto annettu 22. helmikuuta 2002 (ei vielä julkaistu virallisessa lehdessä). (2) Lausunto annettu 14. toukokuuta 2002 (ei vielä julkaistu virallisessa lehdessä).
Komission päätös, tehty 28 päivänä kesäkuuta 2002, Euroopan yhteisön ja Australian viinikaupasta tehdyn sopimuksen muuttamista koskevasta sopimuksesta (tiedoksiannettu numerolla K(2002) 2391) (2002/650/EY)



Virallinen lehti nro L 213 , 09/08/2002 s. 0043 - 0043



Komission päätös, tehty 28 päivänä kesäkuuta 2002, Euroopan yhteisön ja Australian viinikaupasta tehdyn sopimuksen muuttamista koskevasta sopimuksesta (tiedoksiannettu numerolla K(2002) 2391) (2002/650/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan yhteisön ja Australian välisen viinikauppaa koskevan sopimuksen tekemisestä ja allekirjoittamisesta 24 päivänä tammikuuta 1994 tehdyn neuvoston päätöksen 94/184/EY(1) ja erityisesti sen 3 artiklan, ottaa huomioon Brysselissä 26 päivänä ja Canberrassa 31 päivänä tammikuuta 1994 allekirjoitetun Euroopan yhteisön ja Australian sopimuksen viinikaupasta(2), sellaisena kuin se on viimeksi muutettuna 25 päivänä heinäkuuta 2001 tehdyllä sopimuksella(3), ja erityisesti sen 17 artiklan 2 kohdan, sekä katsoo seuraavaa: (1) Komissio on yhteisön puolesta neuvotellut kyseisen sopimuksen muuttamisesta siten, että kationinvaihtohartsilla käsitellyille australialaisille viineille myönnettyä väliaikaista lupaa jatketaan 30 päivään kesäkuuta 2003. (2) Viinin hallintokomitea ei ole antanut lausuntoa puheenjohtajansa asettamassa määräajassa, ON PÄÄTTÄNYT SEURAAVAA: 1 artikla Hyväksytään yhteisön puolesta sopimus Euroopan yhteisön ja Australian viinikaupasta tehdyn sopimuksen muuttamisesta. Sopimusteksti on tämän päätöksen liitteenä. 2 artikla Tämä päätös ja 1 artiklassa tarkoitettu sopimus julkaistaan Euroopan yhteisöjen virallisessa lehdessä. Tehty Brysselissä 28 päivänä kesäkuuta 2002. Komission puolesta Franz Fischler Komission jäsen (1) EYVL L 86, 31.3.1994, s. 1. (2) EYVL L 86, 31.3.1994, s. 3. (3) EYVL L 208, 1.8.2001, s. 46.
Neuvoston päätös, tehty 25 päivänä kesäkuuta 2002, Euroopan yhteisön ja Intian tasavallan hallituksen tiede- ja teknologiayhteistyötä koskevan sopimuksen tekemisestä (2002/648/EY)



Virallinen lehti nro L 213 , 09/08/2002 s. 0029 - 0029



Neuvoston päätös, tehty 25 päivänä kesäkuuta 2002, Euroopan yhteisön ja Intian tasavallan hallituksen tiede- ja teknologiayhteistyötä koskevan sopimuksen tekemisestä (2002/648/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 170 artiklan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo seuraavaa: (1) Euroopan yhteisön ja Intian tasavallan välinen kumppanuutta ja kehitystä koskeva yhteistyösopimus allekirjoitettiin 20 päivänä joulukuuta 1993(3). (2) Euroopan yhteisö ja Intian tasavalta toteuttavat erityisiä TTK-ohjelmia molempien kannalta tärkeillä aloilla. (3) Molemmat osapuolet ovat saamiensa kokemusten perusteella ilmaisseet haluavansa vahvistaa pidemmälle menevät ja laajemmat puitteet tieteen ja teknologian alan yhteistoiminnalle. (4) Tämä tieteen ja teknologian alan yhteistyösopimus on osa Euroopan yhteisön ja Intian tasavallan yleistä yhteistyötä. (5) Neuvosto valtuutti 12 päivänä helmikuuta 2001 tekemällään päätöksellä komission neuvottelemaan Euroopan yhteisön ja Intian tasavallan tiede- ja teknologiayhteistyötä koskevan sopimuksen. (6) Neuvosto päätti 15 päivänä marraskuuta 2001, että sopimus allekirjoitetaan Euroopan yhteisön puolesta. (7) Sopimus allekirjoitettiin 23 päivänä marraskuuta 2001. (8) Olisi hyväksyttävä kyseinen sopimus, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Intian tasavallan hallituksen tiede- ja teknologiayhteistyötä koskeva sopimus. Sopimuksen teksti on tämän päätöksen liitteenä. 2 artikla Neuvoston puheenjohtaja ilmoittaa sopimuksen 11 artiklan mukaisesti Intian tasavallalle sopimuksen voimaantulon edellyttämien menettelyjen saattamisesta päätökseen Euroopan yhteisön puolesta. Tehty Luxemburgissa 25 päivänä kesäkuuta 2002. Neuvoston puolesta Puheenjohtaja J. Matas I Palou (1) EYVL C 304 E, 30.10.2001, s. 241. (2) Lausunto annettu 14. toukokuuta 2002 (ei vielä julkaistu virallisessa lehdessä). (3) EYVL L 223, 27.8.1994, s. 23.
2002/645/EY: Komission päätös, tehty 31 päivänä heinäkuuta 2002, päätöksen 93/693/EY muuttamisesta Slovakiasta yhteisöön tapahtuvaa naudansukuisten kotieläinten siemennesteen vientiä varten hyväksyttyjen keinosiemennysasemien osalta (ETA:n kannalta merkityksellinen teksti) (tiedoksiannettu numerolla K(2002) 2887)



Virallinen lehti nro L 211 , 07/08/2002 s. 0021 - 0022



Komission päätös, tehty 31 päivänä heinäkuuta 2002, päätöksen 93/693/EY muuttamisesta Slovakiasta yhteisöön tapahtuvaa naudansukuisten kotieläinten siemennesteen vientiä varten hyväksyttyjen keinosiemennysasemien osalta (tiedoksiannettu numerolla K(2002) 2887) (ETA:n kannalta merkityksellinen teksti) (2002/645/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten pakastetun siemennesteen kaupassa ja tuonnissa 14 päivänä kesäkuuta 1988 annetun neuvoston direktiivin 88/407/ETY(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan 1 kohdan, sekä katsoo seuraavaa: (1) Slovakian toimivaltaiset eläinlääkintäviranomaiset ovat toimittaneet pyynnön komission päätöksessä 93/693/EY(2), sellaisena kuin se on viimeksi muutettuna päätöksellä 2002/36/EY(3), vahvistetun, Slovakiasta yhteisöön tapahtuvaa naudansukuisten kotieläinten siemennesteen vientiä varten hyväksyttyjen keinosiemennysasemien luettelon muuttamisesta. (2) Slovakialta on saatu takeet direktiivin 88/407/ETY 9 artiklassa esitettyjen vaatimusten noudattamisesta. (3) Päätös 93/693/EY olisi muutettava vastaavasti. (4) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 93/693/EY liitteessä Slovakiaa koskevat rivit tämän päätöksen liitteen mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 31 päivänä heinäkuuta 2002. Komission puolesta David Byrne Komission jäsen (1) EYVL L 194, 22.7.1988, s. 10. (2) EYVL L 320, 22.12.1993, s. 35. (3) EYVL L 15, 17.1.2002, s. 32. LIITE ">TAULUKON PAIKKA>"
2002/626/EY: Komission päätös, tehty 25 päivänä heinäkuuta 2002, Ranskan esittämän suunnitelman hyväksymisestä klassisen sikaruton hävittämiseksi luonnonvaraisista sioista Mosellessa ja Meurthe-et-Mosellessa (ETA:n kannalta merkityksellinen teksti) (tiedoksiannettu numerolla K(2002) 2826)



Virallinen lehti nro L 200 , 30/07/2002 s. 0037 - 0037



Komission päätös, tehty 25 päivänä heinäkuuta 2002, Ranskan esittämän suunnitelman hyväksymisestä klassisen sikaruton hävittämiseksi luonnonvaraisista sioista Mosellessa ja Meurthe-et-Mosellessa (tiedoksiannettu numerolla K(2002) 2826) (Ainoastaan ranskankielinen teksti on todistusvoimainen) (ETA:n kannalta merkityksellinen teksti) (2002/626/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY(1) ja erityisesti sen 16 artiklan 1 kohdan, sekä katsoo seuraavaa: (1) Huhtikuussa 2002 vahvistettiin klassisen sikaruton esiintyminen luonnonvaraisessa sikakannassa Ranskan Mosellen departementissa, Meurthe-et-Mosellen departementin, Luxemburgin ja Saksan rajalla. (2) Ranskan viranomaiset ovat toimittaneet direktiivin 2001/89/EY 16 artiklan mukaisesti suunnitelman klassisen sikaruton hävittämiseksi luonnonvaraisista sioista Mosellessa sekä viereisessä Meurthe-et-Mosellen departementissa. (3) Komissio on tarkastellut toimitettua suunnitelmaa ja todennut sen olevan direktiivin 2001/89/EY säännösten mukainen. (4) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Ranskan toimittama suunnitelma klassisen sikaruton hävittämiseksi luonnonvaraisista sioista Mosellessa ja Meurthe-et-Mosellessa. 2 artikla Tämä päätös on osoitettu Ranskan tasavallalle. Tehty Brysselissä 25 päivänä heinäkuuta 2002. Komission puolesta David Byrne Komission jäsen (1) EYVL L 316, 1.12.2001, s. 5.
2002/738/EY: Neuvoston päätös, tehty 22 päivänä heinäkuuta 2002, kalavarojen säilyttämistä ja hoitoa Kaakkois-Atlantilla koskevan yleissopimuksen tekemisestä Euroopan yhteisön puolesta - Yleissopimus kalavarojen säilyttämisestä ja hoidosta Kaakkois-Atlantilla



Virallinen lehti nro L 234 , 31/08/2002 s. 0039 - 0055



Neuvoston päätös, tehty 22 päivänä heinäkuuta 2002, kalavarojen säilyttämistä ja hoitoa Kaakkois-Atlantilla koskevan yleissopimuksen tekemisestä Euroopan yhteisön puolesta (2002/738/EY) EUROOPAN YHTEISÖJEN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan yhdessä 300 artiklan 2 kohdan ensimmäisen alakohdan ensimmäisen virkkeen ja 3 kohdan ensimmäisen luetelmakohdan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo seuraavaa: (1) Yhteisöllä on toimivalta toteuttaa kalavarojen säilyttämistä ja hoitoa koskevia toimenpiteitä sekä tehdä sopimuksia muiden maiden ja kansainvälisten järjestöjen kanssa. (2) Yhteisö on sopimuspuolena Yhdistyneiden Kansakuntien merioikeusyleissopimuksessa, joka velvoittaa kaikki kansainvälisen yhteisön jäsenet toimimaan yhteistyössä meren biologisten luonnonvarojen säilyttämiseksi ja hoitamiseksi. (3) Yhteisö on allekirjoittanut sopimuksen hajallaan olevien kalakantojen ja laajasti vaeltavien kalakantojen säilyttämistä ja hoitoa koskevien 10 päivänä joulukuuta 1982 tehdyn Yhdistyneiden Kansakuntien merioikeusyleissopimuksen määräysten soveltamiseksi(3), mutta ei ole vielä saattanut ratifiointimenettelyjä päätökseen. (4) Yhteisö on osallistunut aktiivisesti vuonna 1997 aloitettuihin neuvotteluihin Kaakkois-Atlantin kalavarojen säilyttämistä ja hoitoa koskevasta yleissopimuksesta yhdessä alueen rantavaltioiden ja muiden asianosaisten kanssa. Se on allekirjoittanut tämän yleissopimuksen Windhoekissa, Namibiassa, 20 päivänä huhtikuuta 2001 pidetyn diplomaattikokouksen yhteydessä neuvoston tästä asiasta tekemän päätöksen mukaisesti(4). (5) Yhteisön kalastajat harjoittavat toimintaansa yleissopimusalueella. On siis yhteisön edun mukaista tulla tällä yleissopimuksella perustettavan alueellisen kalastusjärjestön täysivaltaiseksi jäseneksi. Tämän vuoksi yhteisön olisi hyväksyttävä yleissopimus, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta kalavarojen säilyttämistä ja hoitoa Kaakkois-Atlantilla koskeva yleissopimus. Yleissopimuksen teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö tai henkilöt, jolla tai joilla on valtuudet luovuttaa hyväksymiskirja Yhdistyneiden Kansakuntien elintarvike- ja maatalousjärjestön pääjohtajalle yleissopimuksen 25 artiklan 2 kohdan mukaisesti. Tehty Brysselissä 22 päivänä heinäkuuta 2002. Neuvoston puolesta Puheenjohtaja P. S. Møller (1) EYVL C 75 E, 26.3.2002, s. 113. (2) Lausunto annettu 4. heinäkuuta 2002 (ei vielä julkaistu EYVL:ssä). (3) EYVL L 189, 3.7.1998, s. 14. (4) EYVL L 111, 20.4.2001, s. 15.
2002/674/EY: Komission päätös, tehty 22 päivänä elokuuta 2002, Slovakian toteamisesta vapaaksi Erwinia amylovora (Burr.) Winsl. et al. -organismista (tiedoksiannettu numerolla K(2002) 3121)



Virallinen lehti nro L 228 , 24/08/2002 s. 0033 - 0033



Komission päätös, tehty 22 päivänä elokuuta 2002, Slovakian toteamisesta vapaaksi Erwinia amylovora (Burr.) Winsl. et al. -organismista (tiedoksiannettu numerolla K(2002) 3121) (2002/674/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien ja kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY(1), sellaisena kuin se on viimeksi muutettuna komission direktiivillä 2002/36/EY(2), ja erityisesti sen liitteessä III olevan B osan 1 kohdan, sekä katsoo seuraavaa: (1) Direktiivissä 2000/29/EY säädetään, että seuraavia kasveja: Chaenomeles Lindl., Cotoneaster Ehrh., Crataegus L., Cydonia Mill., Eriobotrya Lindl., Malus Mill., Mespilus L., Pyracantha Roem., Pyrus L., Sorbus L., paitsi Sorbus intermedia (Ehrh.) Pers., ja Stranvaesia Lindl., ja niiden elävää, pölytykseen tarkoitettua siitepölyä, hedelmiä ja siemeniä lukuun ottamatta, ei saa tuoda tietyille suojelluille alueille jäsenvaltioissa, jos ne ovat peräisin muista Euroopan unionin ulkopuolisista maista kuin niistä, jotka on todettu vapaiksi Erwinia amylovora (Burr.) Winsl. et al. -organismista (jäljempänä "haitallinen organismi"). (2) Vuonna 1999 Slovakia pyysi, että se todettaisiin vapaaksi haitallisesta organismista. (3) Slovakian antamista virallisista tiedoista sekä elintarvike- ja eläinlääkintätoimiston Slovakiaan huhtikuussa 2000 tekemän tarkastuskäynnin aikana kerätyistä tiedoista käy ilmi, että haitallista organismia ei esiinny Slovakiassa ja että Slovakia on noudattanut haitallisen organismin osalta tiukkaa valvonta-, tarkastus- ja testausmenettelyä. (4) Näin ollen voidaan todeta, että haitallisen organismin leviämisen vaaraa ei ole. (5) Tämä päätös ei estä tekemästä myöhemmin havaintoja, joista voi käydä ilmi, että haitallista organismia esiintyy Slovakiassa. Komissio pyytää Slovakiaa toimittamaan vuosittain kaikki edellä mainitun tilanteen arvioimiseksi tarvittavat tekniset tiedot. (6) Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Slovakia todetaan vapaaksi Erwinia amylovora (Burr.) Winsl. et al. -organismista. Komissio pyytää Slovakiaa toimittamaan vuosittain kaikki edellä mainitun tilanteen arvioimiseksi tarvittavat tekniset tiedot. 2 artikla Tämä päätös on osoitettu kaikille jäsenvaltioille. Tehty Brysselissä 22 päivänä elokuuta 2002. Komission puolesta David Byrne Komission jäsen (1) EYVL L 169, 10.7.2000, s. 1. (2) EYVL L 116, 3.5.2002, s. 16.
2002/654/EHTY: Komission päätös, tehty 8 päivänä heinäkuuta 2002, tiettyjen terästuotteiden kauppaa koskevan Euroopan hiili- ja teräsyhteisön ja Kazakstanin tasavallan hallituksen välisen sopimuksen tekemisestä (tiedoksiannettu numerolla K(2002) 2489)



Virallinen lehti nro L 222 , 19/08/2002 s. 0019 - 0019



Komission päätös, tehty 8 päivänä heinäkuuta 2002, tiettyjen terästuotteiden kauppaa koskevan Euroopan hiili- ja teräsyhteisön ja Kazakstanin tasavallan hallituksen välisen sopimuksen tekemisestä (tiedoksiannettu numerolla K(2002) 2489) (2002/654/EHTY) EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 95 artiklan ensimmäisen kohdan, ottaa huomioon neuvoa-antavan komitean lausunnon, on saanut neuvoston yksimielisen hyväksynnän, sekä katsoo seuraavaa: (1) Komissio aloitti Kazakstanin tasavallan hallituksen kanssa 19 päivänä marraskuuta 2001 tehdyn neuvoston päätöksen perusteella neuvottelut, jotka johtivat sopimukseen tiettyjen Euroopan hiili- ja teräsyhteisön soveltamisalaan kuuluvien terästuotteiden kaupasta. (2) Sopimuksessa vahvistetaan määrälliset rajoitukset tiettyjen terästuotteiden vapaaseen liikkeeseen luovuttamiselle yhteisössä vuosina 2002-2004, ON PÄÄTTÄNYT SEURAAVAA: 1 artikla 1. Hyväksytään tiettyjen terästuotteiden kaupasta Kazakstanin tasavallan kanssa tehty sopimus Euroopan hiili- ja teräsyhteisön puolesta. 2. Sopimuksen teksti on tämän päätöksen liitteenä(1). 2 artikla Komission puheenjohtajalla on oikeus nimetä henkilöt, joilla on valtuudet allekirjoittaa 1 artiklassa tarkoitettu sopimus Euroopan hiili- ja teräsyhteisöä sitovasti. Tehty Brysselissä 8 päivänä heinäkuuta 2002. Komission puolesta Pascal Lamy Komission jäsen (1) Ks. tämän virallisen lehden s. 20
2002/717/EY: Komission päätös, tehty 4 päivänä toukokuuta 2001, tavoitteen 1 kohdealueisiin kuuluvalla Burgenlandin alueella Itävallassa toteutettavia yhteisön rakenteellisia tukitoimia koskevan yhtenäisen ohjelma-asiakirjan hyväksymisestä 7 päivänä huhtikuuta 2000 tehdyn päätöksen K(2000) 950 muuttamisesta (tiedoksiannettu numerolla K(2001) 802)



Virallinen lehti nro L 241 , 09/09/2002 s. 0100 - 0100



Komission päätös, tehty 4 päivänä toukokuuta 2001, tavoitteen 1 kohdealueisiin kuuluvalla Burgenlandin alueella Itävallassa toteutettavia yhteisön rakenteellisia tukitoimia koskevan yhtenäisen ohjelma-asiakirjan hyväksymisestä 7 päivänä huhtikuuta 2000 tehdyn päätöksen K(2000) 950 muuttamisesta (tiedoksiannettu numerolla K(2001) 802) (Ainoastaan saksankielinen teksti on todistusvoimainen) (2002/717/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(1) ja erityisesti sen 34 artiklan 3 kohdan, sekä katsoo seuraavaa: (1) Komissio hyväksyi 7 päivänä huhtikuuta 2000 tehdyllä päätöksellä K(2000) 950 tavoitteen 1 kohdealueisiin kuuluvalla Burgenlandin alueella Itävallassa toteutettavia yhteisön rakenteellisia tukitoimia koskevan yhtenäisen ohjelma-asiakirjan. (2) Asetuksen (EY) N:o 1260/1999 34 artiklan 3 kohdan mukaisesti komissio päättää yhteisymmärryksessä asianomaisen jäsenvaltion kanssa rahastojen rahoitustukea koskevan päätöksen osiin tehtävistä mahdollisista muutoksista. (3) Asetuksen (EY) N:o 1260/1999 35 artiklan 3 kohdan mukaisesti seurantakomitea tutkii kaikki ehdotukset rahastojen tukea koskevan komission päätöksen sisällön muuttamiseksi ja hyväksyy ne. (4) Yhteisön rakenteellisia tukitoimia tavoitteeseen 1 kuuluvalla Burgenlandin alueella Itävallassa käsittelevä seurantakomitea muutti kahdessa kirjallisessa menettelyssä 9 päivänä kesäkuuta ja 2 päivänä elokuuta 2000 rahoitussuunnitelmaa ja tekstin eräitä osia. Muutokset ilmoitettiin komissiolle 27 päivänä syyskuuta 2000, ON TEHNYT TÄMÄN PÄÄTÖKSEN: 1 artikla Muutetaan komission päätös K(2000) 950 seuraavasti: 1. Korvataan 4 artiklan viimeisessä kohdassa ilmaisu "EAKR:sta" ilmaisulla "EMOTR:sta". 2. Korvataan liitteessä oleva rahoitussuunnitelma tämä päätöksen liitteessä 1 olevalla rahoitussuunnitelmalla. 3. Korvataan liitteessä olevassa 3.6 luvussa toimintalinjan 5 "henkilöresurssit" osalta (yhtenäisen ohjelma-asiakirjan s. 132) esitetty ESR:n tuen jakautuminen lopullisten tuensaajien kesken seuraavasti: ">TAULUKON PAIKKA>" 4. Korvataan luettelo valtiontuista (yhtenäisen ohjelma-asiakirjan s. 169-174) tämän päätöksen liitteessä 2 olevalla luettelolla. 2 artikla Tämä päätös on osoitettu Itävallan tasavallalle. Tehty Brysselissä 4 päivänä toukokuuta 2001. Komission puolesta Michel Barnier Komission jäsen (1) EYVL L 161, 26.6.1999, s. 1.